Efter grundforløb 2 finder du selv eller med hjælp fra skolen en praktikplads, og herefter skal der laves en såkaldt ”uddannelsesaftale” med virksomheden. Uddannelsesaftalen er praktikvirksomhedens og din ”arbejdskontrakt”, som indeholder praktikperiodens start- og slutdato, tidligere gennemgåede skoleophold og valget af specialefag osv.. Når uddannelsesaftalen er på plads, får du løn under hele din uddannelse. Jo længere du er i din uddannelse, jo højere løn, får du. De aktuelle lønsatser bestemmes på grundlag af overenskomsten mellem Blik- og Rørarbejderforbundet og TEKNIQ. Hvis du ikke har en uddannelsesaftale, kan der være mulighed for at fortsætte uddannelsen i skolepraktik på en erhvervsskole og få SU. Erhvervsskolerne gør en stor indsats for at hjælpe med at finde praktikpladser og, der er mange firmaer, der gerne tager imod praktikanter, så der er gode muligheder for at få en uddannelsesaftale. Læs mere om praktik her